โปรดเกล้าฯ “วิระชัย-ชัยวัฒน์” พ้นตำรวจราชองครักษ์
โปรดเกล้าฯ “พล.ต.อ.วิระชัย-พล.ต.อ.ชัยวัฒน์” พ้นตำรวจราชองครักษ์
29 ม.ค. 2563

ผู้สื่อข่าวรายงานว่า วานนี้ (28 ม.ค.2563) มีการเผยแพร่คำสั่งด่วนที่สุด เรื่อง นายตำรวจราชองครักษ์พ้นจากการปฏิบัติหน้าที่ ถึง พลตำรวจเอกวิระชัย ทรงเมตตา รองผู้บัญชาการตำรวจแห่งชาติ โดยระบุว่า ด้วยกองกิจการในพระองค์ฯ มีหนังสือที่ พว 0005.1/493 ลงวันที่ 25 ม.ค.63 ความว่า ทรงมีพระบรมราชโองการโปรดเกล้าฯ ให้นายตำรวจชั้นสัญญาบัตรพ้นจากการปฏิบัติหน้าที่นายตำรวจราชองครักษ์ จำนวน 2 ราย ทั้งนี้ ตั้งแต่วันที่ 21 ม.ค.63 เป็นต้นไป
สลก.ตร.จึงขอส่งสำเนาหนังสือดังกล่าวมาเพื่อทราบการพ้นจากการปฏิบัติหน้าที่นายตำรวจราชองครักษ์ของท่าน และกรุณราตอบรับให้ สลก.ตร.ทราบทางเอกสารในโอกาสแรก รายละเอียดปรากฏตามเอกสารที่แนบ
อนึ่ง นายตำรวจราชองครักษ์เมื่อพ้นจากการปฏิบัติหน้าที่แล้วจะไม่สามารถประดับเครือ่งหมายรูปอักษรพระปรมาภิไธยย่อบนอินทรธนูด้านขวาได้อีก จึงเรียนมาเพื่อโปรดทราบ

พร้อมกันนี้ มีพระบรมราชโองการโปรดเกล้าโปรดกระหม่อมให้นายตำรวจชั้นสัญญาบัตร พ้นจากการปฏิบัติหน้าที่ นายตำรวจราชองครักษ์ จำนวน 2 นาย ประกอบด้วย พลตำรวจเอกชัยวัฒน์ เกตุวรชัย รองผู้บัญชาการตำรวจแห่งชาติ พร้อมด้วย พลตำรวจเอกวิระชัย ทรงเมตตา รองผู้บัญชาการตำรวจแห่งชาติ ตั้งแต่วันที่ 21 ม.ค.2563 เป็นต้นไป

 